డేనియల్ నొబోవా

ఈక్వడార్ దేశ నూతన అధ్యక్షుడిగా ఎన్నికైన యువ వ్యాపారవేత్త డేనియెల్‌ నొబోవా. మధ్యంతర ఎన్నికల్లో ఆయన, వామపక్ష ప్రత్యర్థి లూయిసా గొంజాలెజ్ మీద విజయం సాధించారు. 2023 అక్టోబరు 16వ తేదీన వెల్లడించిన ఫలితాల్లో డేనియెల్‌ నొబోవాకు 52 శాతం, గోంజాలేజ్ కు 42 శాతం ఓట్లు లభించాయి. 35 సంవత్సరాల డేనియల్ నొబోవా, ఈక్వడార్ దేశ అధ్యక్ష పీఠాన్ని అధిరోహించనున్న అత్యంత పిన్న వ్యక్తిగా రికార్డు సృష్టించాడు. అవినీతి ఆరోపణతో ఇంతకుముందు ఉన్న అధ్యక్షుడు గిలెర్ము లాస్సో పార్లమెంటును అర్ధాంతరంగా రద్దు చేయడంతో ఈ మధ్యంతర ఎన్నికలు జరిగాయి. డేనియల్ తండ్రి 5 సార్లు దేశాధ్యక్ష పదవికి పోటీ చేసి పరాజయం పాలయ్యాడు.

 తొలినాళ్ళ జీవితం, చదువు 
1987 నవంబరు 30న అమెరికాలో ఉన్న ఫ్లోరిడాలోని మయామిలో డేనియల్ రాయ్ గిల్‌క్రిస్ట్ నోబోవా అజిన్ జన్మించాడు.   మయామిలో పుట్టిన ఇతడు గుయాక్విల్‌లో పెరిగాడు.   ఇతని తల్లిదండ్రులు అల్వారో నోబోవా, అన్నాబెల్లా అజిన్. తండ్రి ఈక్వడార్ వ్యాపారవేత్త, తల్లి ఈక్వడార్ వైద్యురాలు.  ఇతడు న్యూయార్క్ యూనివర్సిటీ స్టెర్న్ స్కూల్ ఆఫ్ బిజినెస్ నుండి 2010లో పట్టభద్రుడయ్యాడు . ఆ తరువాత ఇతడు ఇల్లినాయిస్‌లోని ఇవాన్‌స్టన్‌లోని నార్త్‌వెస్ట్రన్ యూనివర్సిటీలోని కెల్లాగ్ స్కూల్ ఆఫ్ మేనేజ్‌మెంట్ నుండి మాస్టర్ ఆఫ్ బిజినెస్ అడ్మినిస్ట్రేషన్ పట్టా పొందాడు.  2020లో హార్వర్డ్ యూనివర్సిటీలో చదువుకున్నాడు.   నోబోవా ప్రస్తుత ప్రెస్ సెక్రటరీ అయిన ప్రొఫెసర్ రాబర్టో ఇజురియెటా పర్యవేక్షణలో జార్జ్ వాషింగ్టన్ యూనివర్సిటీ నుండి పొలిటికల్ కమ్యూనికేషన్, స్ట్రాటజిక్ గవర్నెన్స్‌లో మాస్టర్స్ డిగ్రీని 2022లో ఇతడు పొందాడు. 
 వ్యక్తిగత జీవితం 
alt=Noboa is standing next to his wife Lavinia Valbonesi during his inauguration.|thumb|2023 నవంబరులో జరిగిన ప్రారంభోత్సవంలో నోబోవా తన భార్య లావినియా వాల్బోనేసితో|ఎడమ
2018లో నోబోవా, గాబ్రియేలా గోల్డ్‌బామ్‌ను వివాహం చేసుకున్నాడు.  వీరికి ఒక కుమార్తె ఉంది. ఆ తరువాత ఈ దంపతులు విడాకులు తీసుకున్నారు.  2021 జూన్ లో నోబోవా భీమా సంస్థ అయిన మ్యాప్‌ఫ్రేపై దాఖలు చేసిన ఫిర్యాదును స్పానిష్ న్యాయస్థానం దర్యాప్తు చేయడానికి అంగీకరించింది. విడాకుల ప్రక్రియ జరుగుతూండగా, గోల్డ్‌బామ్‌కు సంబంధించిన గోపనీయ డేటాను వెల్లడించినందుకు అతను ఈ కేసు పెట్టాడు.

2019లో గోల్డ్‌బామ్‌తో కాపురం చేస్తూన్న సమయం లోనే నోబోవాకు, సోషల్ మీడియా ఇన్‌ఫ్లుయెన్సర్ లావినియా వాల్బోనేసినితో పరిచయమైంది. ఆమెను తన వ్యక్తిగత పోషకాహార నిపుణురాలిగా నియమించుకున్నాడు. 2021 లో నోబోవా, లావినియా వాల్బోనేసిని వివాహం చేసుకున్నాడు. వీరికి ఇద్దరు కుమారులు ఉన్నారు.

 మూలాలు 

వర్గం:1987 జననాలు
వర్గం:జీవిస్తున్న ప్రజలు